TV7 Piiblikool
Valvur - mis aeg on öös?
On TV7 Piiblikooli aeg. Tere tulemast! On rõõm koos sinuga
uurida Jumala Sõna tõdesid.
Oleme saatega jõudnud üldteemasse "Prohveteeringud ajamärkidena".
Eelmisel korral oli meil teemaks "Valvur - mis aeg on öös?".
Sellest, kuidas Piibel räägib lõpu- ajamärkidest ja me jätkame täna
samal teemal, kuuleme teise loengu.
Sellest õpetab Reijo Telaranta, kes on meile juba tuttav isik.
Reijo töötab Missio Järvenpää tegevjuhatajana. Lisaks on ta
Hengen uudistus kirkko RY esimees.
Meil on tihti sellest ühingust pastoreid õpetajaks.
Õpetuse järel koguneme taas gruppidesse, kus arutleme loenguga
seotud mõtteid ja küsimusi.
Palvetame enne loengu kuulamist ja palume Jumala õnnistust õpetusele.
Taevane Isa, me Issanda Jeesuse nimel oleme koos ja mõistame, et
kui Sina, Püha Vaim, meid ei juhi ega ava Jumala Sõna, siis me ei
suuda midagi uut mõista ega teada saada. Seepärast me palume õnnistust
Püha Vaimu ligiolu kaudu Reijo õpetusele ja ava me kõrvad kuulma
ja südamed mõistma. Täname, Issand, et Jumala Sõna on esmane ja et
selle kaudu saame õppida Sinu tahet, teed ja tõde. Isa, me kiidame Sind
Jeesuse nimes. Reijo, palun!
Jumala õnnistusi nii sulle, kes oled siin, TV7 stuudios kui ka
sulle, kes oled kodus Piiblit õppimas.
Alustan kirjakohaga Piiblist, mis sobib tänase teema aluseks.
"Ärge kustutage Vaimu, ärge põlastage prohvetiandi, katsuge läbi
kõik, pidage kinni heast," (1Ts 5:19-21).
Sel viisil läheneme õpetusteemale.
Kui räägime tänapäeva teemast lähemalt, siis uurime prohveteid,
nii Soome kui maailma omasid. Paljud on kuulnud David Wilkersonist.
Keskendume ka sellele, kuidas eristada prohvetite hulgast neid,
kelle sõnumisse suhtuda tõeliselt ja tõsiselt ning neid, kes viivad
meid kõrvale.
Tuntud on lause: "Ennustamine on keeruline, eriti tuleviku".
Seda oleme kuulnud Soome pikaajaliselt välisministrilt Ahti Karjala'lt kui
ka professor Osmo A. Wiion'ilt.
See on vanemate inimeste tarkus.
Ennustamine, eriti tuleviku ennustamine on keeruline.
Sellest on kerge tuua näiteid.
Toon siin mõned näiteid. Loengu- materjalides on neid toodud rohkem.
"Maailmas on turgu viiele arvutile."
Nii ütles 1943.a arvutifirma IBM juht Thomas Watson.
Täna teame, kui vale see oli.
"Olen maailma läbi käinud pikki ja põiki, rääkinud parimate ekspertidega
ja võin teile kinnitada, et automaatne andmetöötlus on mull,
mis lõhkeb paari aasta jooksul."
Nii lausus ühe äri-ajakirja toimetaja 1957.
"Ei ole olemas ühtegi põhjust, mille pärast inimesed sooviksid
arvutit koju."
Nii ütles 1977.a. Digital Equipment Corporation (DEC) asutaja ja
juhataja Ken Olson.
Nende üle on täna kerge naerda.
Teil on materjalides rohkem näiteid selle kohta, et ennustamine, eriti
tuleviku ennustamine, on raske.
Vaatame nüüd vaimset ala, usu valdkonda.
On olnud erinevaid ennustusi, mida me kutsume prohveteeringuteks.
Kõik pole sellised, et saame osutada sõrmega selle väljaütlejale.
"Käes on viimsed ajad. Kasutage aega targalt. Tõuske vaatama Temale,
kes on väljaspool aega, igavene ja nähtamatu." Nii kirjutas kirikuisa
Ignatius 110 p.kr. Mitu aastat peale seda, kui Johannes kirjutas
Patmose saarel ilmutusraamatu teksti.
Ta oli kindel, et see juhtub kohe.
Hippolytos ennustas, et aastal 500 on maailma lõpp. Aga maailm jätkub
siiamaani ja Jeesus tuleb taas.
Mida lähemale tuli esimene aasta- tuhande vahetus, seda rohkem
tuli esile selliseid ennustusi.
Mõned suhtusid neisse nii tõsiselt, et müüsid kodud ja asjad ning läksid
mäele ootama, et kui tuleb aasta numbriga 1000, siis kõik lõpeb.
Ei saanud maad harida ega karja kasvatada. Õppida uut ametid,
võtta naist - kuna kõik lõpeb kohe.
Teame, et nii ei läinud.
Kui aastatuhat möödus ja tuli uus, siis tulid uued ennustused.
Vähesed meist teavad, et Ameerika avastajaks nimetatud Kolumbus oli
prohvetikooli õpilane ja kirjutas raamatu: "Ei ole kahtlust, et
maailma lõpp tuleb 155 aasta pärast, ehk aastal 1656."
Ei ole kahtluski.
Ta oli teinud uurimusi, lugenud Piiblit, jälginud ajamärke ja
jõudnud tulemusele, et see juhtub 1656.
Ka Soomes on välja öeldud ennustusi seoses maailmalõpuga.
1920.-1930ndatel unes jutlustaja Maria Akerblom ennustas, et
maailmalõpp on nii lähedal, et pole vaja tegeleda maiste asjadega
ja omandil pole enam tähtsust.
See tekitas probleeme ja sekeldusi seadusesilmadega.
Aga 1930ndad tulid ja läksid ning maailma seisab endiselt omal kohal.
Oulust kaks Heinose õde ennustasid 1960ndatel kohest maailmalõppu.
See mõjutas ristiusku ja koguduse elu kogu 1960ndate ajal.
Sellel oli suur mõju, aga lõpuks see vaibus. Jäid järele tõlgendused,
mis ei olnud enam sobivad ega jäänud seaduse piiridesse.
See suri tasakesi. Ei tulnud seda lubatud maailmalõppu.
Eriti karmid ja ranged maailmalõpu ennustajad on olnud Jehoova
tunnistajad, kelle raamatutest, ajalehtedest ja kõnedes leidub
mitmeid aastaarve: "sel aastal on maailma lõpp". Kui see nimetatud
aasta on möödunud ilma, et maailm oleks lõppenud, siis leitakse
selgitus, miks seda on lükatud mõned aastad edasi.
Neid jehoova tunnistajate ennustusi on toodud loengumaterjalides,
mille võite leida veebist.
Mul on endal ka isiklikke kogemusi sellega.
1950ndatel liitusin skaudirühmaga.
Meid oli maakülas väike rühm poisikesi, kes
istusime pimedatel õhtutel ringis laagrilõkke ümber.
Meist tunduvalt vanem 20ndates rühmajuht oli hingelt tugev, aga
mitte tasakaalukas. Seal pimedas, lõkketule ääres rääkis ta, kuidas
Jumal karistab Soome rahvast pattude pärast ja NSV Liit ründab Soomet.
Külasid pommitatakse, linnad hävitatakse, inimesed surevad.
Soome armee taganeb läbi maa. Viimased lahingud toimuvad
Põhjalahes, kus jõed on verd täis.
Võite ise mõelda, kuidas tundis end seda kuuldes algkooli-ealine poiss.
See jäi meile kõikidele meelde. Ta ütles, et see juhtub 1964 a.
1964.a oli tihti peas mõte: "Äkki see oli õige? Äkki see juhtubki."
See on hea näide sellest, et neis asjus peab olema ka vastutust.
Võid külvata seda, kui ei anna kuulajaskonnale parimat
võimalikku õpetust.
Aga kuidas suhtub me Issand Jeesus Kristus neisse ajamärkidesse ja
prohveteeringutesse?
Teada on see, et vaid Isa teab aega. Vaid Isa. Ei rühmajuhid, kirikuisad,
professorid ega piiskopid. Vaid Isa.
Mt 24:36-39,42
"Seda päeva või tundi ei tea aga keegi, ei taeva inglid ega Poeg,
vaid Isa üksi. Sest nii nagu olid Noa päevad, nõnda on Inimese
Poja tulemine. Sest nii nagu inimesed olid noil päevil enne veeuputust -
sõid ja jõid, võtsid naisi ja läksid mehele selle päevani, mil Noa läks
laeva, ega taibanud midagi, enne kui tuli veeuputus ja võttis kõik nad
ära -, nõnda on ka Inimese Poja tulemine."
Lõpus on veel hoiatavad sõnad.
"Valvake siis, sest teie ei tea, mil päeval teie Issand tuleb!"
Me ei saa arvestada sellega, et mõni ennustus lubab meile nii ja
nii palju aega veel enne Issanda tulekut, vaid Issand võib tulla
kasvõi täna õhtul või nädala või kuu aja pärast.
Või mingi muu aja pärast.
Keegi muu ei tea, vaid ainult Isa.
Tulevikus toimuva ennustamine on aina inimesi huvitanud.
Miski pole seda muutnud, isegi mitte tehnika.
Ei visata enam kanaluid ega vaadata nende asendit peale kukkumist.
On palju muid vahendeid, millega püütakse ennustada tulevikku.
Nõidust kasutatakse palju: selgeltnägijad, taro-kaardid,
meediad, kristallkuulid, teelehed, horoskoobid. Kõigest neist saab
materjale veebist. Inimesed usuvad neisse. Keegi on teinud uurimuse,
et horoskoope loevad vahetevahel umbes pooled meestest ja veidi
üle poolte naistest. Otsitakse, kas selles on sobivat sõna eluks.
On välja arvutatud, et umbes 5% ennustusest on vast õige.
See tähendab, et 95% on vale.
Olin mõned aastad tagasi ühes ajalehe toimetuses, kus koostati
horoskoope. Seda tegi üks töötaja kõige muu kõrvalt. Autoriks oli
välja mõeldud kena naisenimi, juurde lisatud sobivad pildid. Ühel päeval
läks see toimetaja oma vanaema juurde, kes ütles, et esimesena
loeb ta lehest horoskoopi. "Need lähevad nii täppi!".
Toimetaja lõpetas nende kirjutamise, kuna ta mõistis, et inimene loeb,
näeb ja leiab seda, mida ta otsib.
Tõlgendab nii, nagu enesele sobib. See oht on meil kõigil Sõna lugedes.
Teine vahend on teadus.
On olemas teadusharu futuroloogia, tuleviku-uuringud. Ülikoolides on
erialad nende jaoks. Nende tulemus on palju parem kui horoskoopidel
või taro-kaartidel.
David Pawsoni raamatust lugesin, et uurimuste kohaselt on neist 25%
õiged. Lühiajalistel on protsent
parem, kaugemale ulatuvatel ennustustel halvem.
Näiteks, kes oleks osanud ennustada Nõukogude Liidu lagunemist? Ei keegi.
Tulemus sõltub taustainfost.
25% õigeid tulemusi, st 75% on vale.
Siis on veel Piibel.
David Pawson'i sõnul esineb lause "Nii ütleb Issand" Piiblis 3808 korda.
Kui mõtleme Piiblist kui Jumala Sõnast ja kui seal on öeldud
"Nii ütleb Issand", siis Ta teab, millest Ta räägib. Muidu kaob
põhi kogu jutul.
On kokku loetud, et seal on 737 ennustust - mõni leiab ehk teise
numbri, aga suurusjärk on sama.
Mõnda mainitakse korra, teist sadu kordi. Nüüd juba toimunud sündmusi
on ligi 600 tükki. Ehk siis Piibli ennustustest on tänaseks täide
läinud üle 80%. Palju parem tulemus kui taro-kaartidel või futuroloogial.
Seni pole veel täitunud maailmalõpu, viimaste aegade ja Jeesuse
teise tulemise ennustused. Kuna seda pole veel siiani juhtunud,
siis need pole saanud toimuda. Aga kui kõik muu on seni toimunud
nii nagu ennustatud, siis miski ei takista ka nende sündmuste
toimumist nii nagu Piiblis on öeldud.
Siin on meil usaldusväärne allikas, et teada saada, mis juhtub
inimkonnaga. Ainult see viimane, mida vaid Isa teab- sellest saame
sealt uurida.
Viimase aja ennustustest ja prohveteeringutest tuntuimad on
David Wilkerson'i raamatud ja kirjutised ja kõned, mis on leitavad
veebist. Raamat "Nägemus" ilmus 1973, ehk siis aastaid enne
seda, kui öeldi välja loengu alguses toodud ennustused arvutite kohta.
DECi ennustus oli 1977.a ja see oli värskem asi. Ehk enne seda
David Wilkerson ennustas, et maailma tuleb suur majandus- ja moraali-
langus jms probleemid, mis sel hetkel näisid täiesti võimatud.
Sellist asja ei saanud juhtuda.
1974.a. ilmunud raamatust "Nägemus" ilmus 1998 ajakohastatud versioon
teise nime all- "Majandusliku hävingu äärel - viimane hoiatus".
Neid kahte raamatut on uuritu ning võrreldud, võrreldud ka reaalsusega.
Näiteks peaarst Pekka Reinikainen on need läbi käinud ja öelnud, et
hämmastavalt palju on juba tõeks osutunud ja see paneb mõtlema, et
mis võiks veel täide minna edaspidi. Ehk siis nagu Piibli korral on
palju ennustusi täitunud, siis võiks jätkuda samamoodi.
Neid on uurinud ka Leo Meller, ekraanil on toodud paar võtit.
Ta jagab need viie punkti alla. Esiteks läheb üks riik pankrotti.
Sellest kriisist tullakse vaevu välja. Jumal on annab uue võimaluse.
Aga elu ei ole enam endine. Heaolu aeg on möödas. Jumal kutsub
meeleparandusele ja lubab omasid kaitsta ja hoida.
Selles raamatus kujutatud asjad on karmid, kuna majandus kukub
kokku, rahad lõpevad. Inimesed muutuvad metsloomadeks - röövivad
ja rüüstavad. Vägivald ja moraalitus kasvab.
Moraal langeb kõvasti, kui see ei põhine Jumala Sõnal.
Seal on tõsised sõnad suurtest noorteprobleemidest, ehk juuretus
toob halva lõikuse.
Huvitav on see, et 1974 ilmunud raamatus on asju ka Soome kohta.
Loen ühe lõigu.
Püha Vaim otsib ja leiab januseid südameid Nõukogude Liidust, Hiinast
ja Ida-Euroopast. Jumal teeb vaherahu ida ja lääne vahele, et sel ajal
saaks evangeelium levida kommunismi maades - see on juhtunud.
Koos Wilkersoniga liigub evangeelium Soomest Nõukogude Liitu. Soomes
toimuv Püha Vaimu tegevus levib Nõukogude Liitu. Toimub palju
ärkamisi. Aga siis uksed sulguvad ja algavad rasked ajad, tagakius.
Wilkerson ütles, et meie sugupõlv on viimane sugupõlv. Praegu Saatan
üritab veel kõigest jõust kristlasi, valituid eksitada.
Eemale Jumala Sõnast.
Seal on tekstilõik: "Saatan ütleb Jumalale: "Anna neile ülikülluses
varandust nagu Iiobile. Ehita neile ilusad uued kodud. Anna neile
head autod, raha ja kõike tehnikat nii palju kui nad vajavad. Uputa
nad vagunelamutesse, paatidesse, välismaareisidesse... Saad näha,
kuidas läheb viimastel kristlastel, kui nad on küllastunud, rikkad.
Kui nad saavad asju juurde ja nad enam ei vaja midagi. Nad hülgavad
Jumala ja neist saavad egoistid."
Hirmutavalt tõesed sõnad sellest, kuidas on läänemaailmas läinud,
kus on kõik olemas külluslikult.
See on 1974. a. kirjutatud tekst.
Loengumaterjalides on toodud veel Wilkersoni prohveteeringuid. Need
on leitavad ka veebist.
Tähtis on see, et prohveteeringuid tuleb hoolsalt läbi katsuda.
Prohveteeringute hulgas on palju sellist materjali, mis pole piibellik
ega kasulik. Mõnes jääb tõeline sõnum varju.
Piiblis on palju kohti, kus Jumal hoiatab selle eest, et me ei saa
uskuda kõike, kuna on olemas vale- prohvetid. Nii oli Vana Testamendi
ajal. Seal räägitakse palju neist, kes rääkisid valedel motiividel.
Meid innustatakse kõike läbi katsuma.
Ameeriklane Ted Haggard on seda teemat käsitlenud ja ta jagas
prohveteeringud 3 ossa. Esimeses rühmas on "Nii ütleb Issand".
See on kas 100% õige või 100% vale.
Nende kasutamisel ei tule vastu- väiteid. Kui öelda, et Issand ütles
mulle seda või toda, siis teisel on raske seda ümber lükata.
Issand ei räägi vastuoluliselt.
Sellesse tuleb suhtuda pühalikult. Testida seda, uurida Jumala Sõna
läbi, koos küpsete kristlastega ja kogudusega.
Piiblis on veel teinegi ilmutuse viis: "Püha Vaim ja meie oleme
arvanud heaks" (Ap 15:28).
Siin Paulus ja apostlid olid rääkinud asjadest ja Püha Vaim on mitme
isiku südame vastu rääkinud, nii et nad saavad öelda: "Püha Vaim ja
meie oleme". Me nõustume sellega, mida Püha Vaim on meile ilmutanud
ja soovime seda teile edasi rääkida.
Haggardi kolmas punkt.
On kerge ja turvaline rääkida seda, mis tõuseb südamesse ligimese eest
palvetamise ajal. Pilt, sõna. Siis küsida teiselt: "Kas see tähendab
sulle midagi?". Või "Mida sa mõtled sellest?". Kuulja katsub selle
läbi ja siis kas võtab vastu või ei. Kogudus katsub selle läbi ja siis
kas võtab vastu või ei.
Prohveteering asetub alandlikule ja väikesele kohale.
Ta rõhutab lõpus, et toodud kolme erineva prohveteeringu viisi
mõistmine on tähtis, kuna kui vigade hirmus suletakse prohveteeringud,
siis tegutsetakse Pauluse soovituse vastaselt. Ta soovib, et kõik
prohveteeriks.
Kui me need sulgeme, siis kogudus kaotab midagi nii suurt, mida Jumal
on andnud kogudusele iga üksiku liikme jaoks.
Kehtib ütlus, et kui kuskil firmas üks inimene ei tee ühtegi viga, siis
ei tee ta seal mitte midagi. Ta väärib vallandamist.
Ainult see inimene, kes aeg-ajalt eksib, see teeb midagi tõeliselt.
Vigade tegemise ja õnnestumise suhe ei tohiks olla 1 kord õnnestub vs
95 korda ei õnnestu - siis ei soovita enam üritatagi.
Prohveteeringud on loodud kasutamiseks, vastutustundlikult,
Piibli põhjal läbi katsudes.
Piibel hoiatab Ap. tegudes:"Mina tean, et pärast minu äraminekut tulevad
teie sekka julmad hundid, kes karja ei säästa, ja teie eneste seast
tõusevad mehed, kes moonutavad tõde, et vedada jüngreid eneste järele.
Seepärast valvake ja pidage meeles, et ma kolm aastat, ööd ja päevad,
ei ole lakanud pisarsilmil igaühte manitsemast."
Me peame olema valvsad, kõik läbi katsuma ja võtta vastu hea.
Millest tunneb ära õige prohveteeringu?
Piiblist leiab mõned tunnusmärgid, millele saab tähelepanu pöörata.
Õige prohveteering hoiatab Jumalast eemaldumise eest. Selliseid on
Vanas Testamendis palju. Tänapäeval on selliseid kõige enam vaja.
Teine tunnus: õige prohveteering kutsub meeleparandusele. Taas on
Vanas Testamendis palju sellised, kus hoiatatakse ja kutsutakse
meeleparandusele.
Ka julgustamine ja lohutamine on õige prohveteeringu tunnusmärk.
Need ei alanda, masenda ega tekita riidu, vaid julgustavad, lohutavad.
Ekraanil on toodud näiteid Malaki, Hesekieli ja Aamose raamatutest.
Aamose prohvetlikus raamatus on hästi kirjeldatud Jumala kohus.
Selles pole palju evangeeliumi, aga seda leiab sealtki.
Õige prohveteering kinnitab, et Jumal on ustav ka siis, kui me ei ole.
Ikka on nii, et meeleparandus on tagasitee. Näiteks kadunud poja lugu.
Prohveteenguid tuleb läbi katsuda Piibli järgi ja vaadata nende vilju
nagu on öeldud Mt.7:15-16.
"Hoiduge valeprohvetite eest, kes tulevad teie juurde lambanahas,
seestpidi aga on kiskjad hundid! Te tunnete nad ära nende viljast."
2Pt 2:1-"Aga rahva seas oli ka valeprohveteid, nõnda nagu teiegi
sekka tuleb valeõpetajaid, kes vargsi toovad sisse hukutavaid
eksiõpetusi,..."
Õpetuse puhtus, selle sidumine Piibliga ja selle pidamine on
tunnusmärk, millest tunneme ära.
Üks prohvetitest meie ajal on Tauno Rantala, kes on TV7 vaatajale tuttav.
2007. aastat pärit info on teile kättesaadav loengumaterjalidest,
mille leiate veebist.
Needki on juba osaliselt tõeks saanud.
Need sõnad kutsuvad meeleparandu- sele, lubavad, et kui pöördume patust,
siis Jumal halastab sellele maale ja rahvale.
Prohveteering vastab eeltoodud tunnustusele ja Piiblile.
Piibli viimased sõnad Ilmutus- raamatu lõpust:
"Mina tunnistan kõikidele, kes kuulevad selle raamatu ennustuse
sõnu: kui keegi neile midagi juurde paneb, siis paneb Jumal tema peale
need nuhtlused, mis sellesse raamatusse on kirjutatud. Ja kui
keegi võtab midagi ära selle prohvetiraamatu sõnadest, siis
Jumal võtab ära tema osa elupuust ja pühast linnast,..."
See on võimas hoiatus.
Ilmutuse raamat nagu kogu Pühakiri on Jumala Sõna, inspireeritud ja
eksimatu lõpeb sõnadega:
"Tema, kes seda tunnistab, ütleb: "Jah, ma tulen varsti!""
Me ei tea täpset aega, aga teame, et Ta lubas tulla varsti ja innustas
meid kõiki valvama.
Johannes lõpetab tekstiga: "Aamen. Tule, Issand Jeesus!"
Aamen.
Õpetus ajamärkidest ja ennustustest, nende läbi katsumisest on kuuldud.
Nüüd oleme kohvikus arutlemas õpetuse üle. Minuga on lauas
Tuulikki Matinaho ja Sirpa Rantanen.
Mida te arvate horoskoopidest? Kas saab väita, et naised on neile
vastuvõtlikumad kui mehed, Sirpa?
Horoskoobid on lora.
Oled neid lugenud?
Jah. Ega ma muidu oleks naine.
On ka muid meelelahutuse viise.
Tuulikki, miks on inimesel soov teada saada tulevikku?
Võib-olla hirmust. Murest, kuidas meiega läheb.
Kindlasti ka uudishimust.
Kui minna horoskoopidest, taro- kaartidest ja kristallkuulidest
jms lorast tõsisema poole, siis olete kindlasti kokku puutunud
prohveteeringutega. Neid on veebis, e-postis, lehes. Mis tundega sa
neid oled lugenud?
Peab olema ettevaatlik.
Mis on tõsi, mida saab uskuda? Piibel on tõde. Tuleb mõelda, kas
loetu, kuuldu kattub Piibliga.
Oled kuulnud seda, mis ei saa olla mingil juhul Jumalast?
Jah, viimati kuulsin... Ma ei mäleta, mis meediast see tuli.
Et maailmalõpp tuleb sel aastal 27. mail.
See on asi, mida teab ainult Isa.
Tuulikki, oled kokku puutunud kahtlase asjaga?
Jah. Püüan seda läbi katsuda Piibli ja palve abil.
Püüan leida selgeid näiteid.
See on hea eksituse tõestamiseks.
Rääkida seda, mis on õige ja tõde, mitte meenutada kahtlast kuuldut.
Kas teie kogudustes on prohveti- and kasutusel? Kui kasutatakse,
kas neid ka läbi katsutakse?
Inimesed palvetavad palju, et nad saaksid prohvetianni.
Ma ei oska öelda, palju see on kasutusel.
Ei kasutata palju? - Ei.
Ühinesin just kodugrupiga.
Teenin seal kaasa palvetajana.
Olen palvetanud ka healing-room'is,
kus olen seda ka ise kasutanud.
Räägi, mis moodi?
Mingi pilt või sõna tuleb meelde.
Ja ma olen seda rääkinud inimesele.
Et kas temal tuleb midagi sellist meelde.
Milline on tagasiside olnud?
Vahetevahel olen teada saanud, et see oli õige.
See julgustab.
Jah, eriti Piibli kirjakohad.
See on turvaline viis, kui tuleb meelde sõna kellelegi, mida ka
Piibel kinnitab. -Kirjakohad on kõige kindlamad.
Selles ei ole midagi enesest. Oled kui sõnumit edastav kirjakandja.
Tänapäeval on populaarne Facebook jms. kus saab vahendada ennustusi.
Mida te arvate, kas selles on ka oht?
Kindlasti on seal omad ohud. Alati peab mõtlema, mis selle isiku
motiiv, kes levitab neid sõnumeid. Nt ühelt poolt on see prohveteering,
teiselt poolt küsitakse raha.
Raha küsimise sõnumite juures peab oleme ettevaatlik.
Räägime prohveteeringute müümisest.
Vana Testamendi valeprohvetid ennustasid seda, mida kuningas
tahtis kuulda. Aga Tuulikki?
Mul pole internetti ega Facebooki. Aga nagu enne ütlesin, et tähtis
on julgustav, innustav, ülesehitav sõnum.
Rääkides ajamärkidest: "Valvur- mis aeg on öös?". Oleme seda
kuulnud kahes loengus. Kas teile on tekkinud pilt sellest, mis aeg
praegu on? Mida kell näitab?
Kas on viimased minutid või on veel aega?
See on nüüd läinud hirmus kiireks.
John Paul Jacksoni arvates on aga umbes 10 aastat.
Kui jälgida Iisraeli, siis on näha, et sündmused arenevad välkkiirelt.
Tundub, et kõik toimub järjest kiiremini. Sirpi?
Nüüd on üheteistkümnes tund?
Meie juurde saabub Tapani.
Mis aeg meil on? Kas küsimus on tundides või minutites.
Me elame armuaja lõpus.
Aastate pikkune aeg. Nii tõlgitsen mina Piiblit.
Mis on selles ajas kõige tähtsam igale kristlasele ja kogudusele?
Kindlasti see, et Jumala Sõna oleks esimesel kohal. Ja et püütakse võita
inimesi pimedusest valgusesse- Jumala Kuningriiki.
Õpetuses räägiti palju sellest, et Piibli järgi valeprohvetid tõusevad
üles koguduste keskel. Kas see on hirmutav?
Et ka oma jõugu keskel pead olema ettevaatlik.
Nii see Piibel ütleb, et nii juhtub.
Ja see on hirmutav, et pead jälgima õde-venda, et kes see valetaja on.
Kuidas mõõta seda, kes pole õige, st on lammas hundi nahas?
Raske küsimus. Tundub, et armastus ja hool on tähtsad.
Avatus ja osadus inimeste keskel võiks olla abiks.
Et motiivid oleks avalikud ja samuti viljast on näha.
Tapani, mida sina arvad?
Ise arvan, et väga tähtis oskus või võime on tunda Jumala Sõna.
Et võiksime Jumala Sõna abil
ära tunda, kas antud prohveteering mahub Piibli piiridesse või ei.
Meil on ka vaimude eristamise vaimuand, mida kogudused peavad
paluma, et meil oleks eristamise and kasutusel.
Kuna Piiblil on kindlasti õigus selles, et nende eesmärk pole
ehitada, vaid laiali ajada. Mitte tuua Jeesuse juurde, vaid juhatada
teistele teedele. Nagu Piibel ütleb, oli nii ka esimese koguduse ajal.
Mitte ainult väljaspool.
Nad juhatavad eksitusse. On vaja eristamise andi ja
tunda Jumala Sõna.
Need on asjad, mille tähtsus kasvab, kui kell liigub edasi ja aega
jääb vähemaks. Tapani, kuidas liigub Piiblikool edasi?
Me jätkame üldteemat "Prohveteeringud ajamärkidena". Järgmised saated
käsitlevad teemat "Tõeteel lõpuni".
Ehk siis jätkame sama teema käsitlust. Tänan, Tuulikki ja Sirpa.
Nüüd järgmise korra teema.
Me jätkame teema "Tõeteel lõpuni" esimese osaga.
Esimene osa räägib vaimude eristamisest.
Sellest õpetab meid Pasi Turunen, kes töötab Patmos-misjoni-
organisatsioonis toimetaja ja jutlustajana, õpetajana.
Kui soovite kodus osaleda arutelus, siis võite ühineda veebifoorumiga.
Ekraanil näha oleval veebiaadressil on kättesaadavad ka õpetuse
materjalid. Oleme rõõmsad, et saime koos teha väikese matka
Jumala Sõnas. Soovime sulle ja su perele, armsatele Jumala ligiolu
ja õnnistusi. Tere tulemast järgmisel korral.
Tõlge: Merle Sibola